open-index/open-wikipedia-markdown huggingface dataset:
Liste over episoder av Mot i brøstet

**Liste over episoder i ''Mot i brøstet*** er en oversikt over episodene i den [[Norge|norske]] [[situasjonskomedie]]n *Mot i brøstet''.

## Episodeliste, sesong 1 (1993)

## Episodeliste, sesong 2 (1993)

## Episodeliste, sesong 3 (1994)

## Episodeliste, sesong 4 (1994)

## Episodeliste, sesong 5 (1995)

## Episodeliste, sesong 6 (1996)

## Episodeliste, sesong 7 (1996)

## Episodeliste, sesong 8 (1997)

## Bonus-episoder; 1995&ndash;2000
Hans Pavia Egede

**Hans Pavia Egede** (født 3. desember 1954, død	15. januar 2018) var en grønlandsk politiker. 

Han må ikke forveksles med den norske misjonæren Hans Egede, som misjonerte på Grønland på 1700-tallet. 

Han representerte partiet Atassut fram til 2008, men varslet 21. januar at han meldte seg ut av partiet, og inn i Inuit Ataqatigiit. Bakgrunnen var endringer i koalisjonen i kommunestyret, der Siumut hadde brutt samarbeidet med Atassut, og startet et samarbeid med Demokraterne. 

Utmeldingen betydde at Atassut ikke var representert i Nuuk kommune fra utmeldingen. Han ble IAs femte representant i det sittende kommunestyret. 

Egede satt i flere perioder i kommunestyret i Nuuk. 

## Referanser
Armchair Theatre (album)

***Armchair Theatre*** er Jeff Lynnes debut som soloartist, utgitt i 1990. Albumet kom på 83.-plass på Billboard 200-listen i USA og på 24.-plass på UK Albums Chart i Storbritannia.

«Every Little Thing» og «Lift Me Up» kom ut som singler. Albumet har også to klassiske coverversjoner, «September Song» og «Stormy Weather», den siste spilt inn til minne om hans avdøde mor. Albumet gjenforente Lynne med keyboardspilleren i Electric Light Orchestra, Richard Tandy og Traveling Wilburys-medlem George Harrison. Trass i positive kritikker ble albumet bare en mindre hit.  

## Sporliste
# «Every Little Thing» (Lynne)  – 3:41 
# «Don't Let Go» (Stone)  – 3:00 
# «Lift Me Up» (Lynne)  – 3:36
# «Nobody Home» (Lynne)  – 3:51 
# «September Song» (Anderson/Weill)  – 2:57
# «Now You're Gone» (Lynne)  – 3:57 
# «Don't Say Goodbye» (Lynne)  – 3:09 
# «What Would It Take» (Lynne)  – 2:40 
# «Stormy Weather» (Koehler/Arlen)  – 3:42
# «Blown Away»  (Lynne/Petty)  – 3:29
# «Save Me Now» (Lynne)  – 2:39

## Singler fra albumet
### ''Every Little Thing''
* 9.-plass på Mainstream Rock Tracks i USA
* 59.-plass på UK Singles Chart i Storbritannia

# «Every Little Thing»
# «I'm Gone»
# «Every Little Thing» (12" Remix)
### ''Lift Me Up''
# «Lift Me Up»
# «Sirens»
# «Borderline»

## Medvirkende
*Jeff Lynne: Gitarer, bassgitar, piano, keyboards, synthesizer, perkusjon, vokal
*Richard Tandy: Keyboards, orgel, piano, elektrisk gitar, vokal
*George Harrison: Gitarer, vokal.
*Mette Mathiesen: Trommer, perkusjon 
*Jim Horn: Saksofoner.
*Phil Hatton: Koring.
*Dave Morgan: Koring.
*Del Shannon: Koring.
*Michael Kamen: Strykearrangementer.

## Eksterne lenker
*
Buffalo State College

** ''Buffalo State College'' ** (Høyskolen i Buffalo) er et fireårig, delstatseid college i Buffalo, NY, og er en del av State University of New York *(SUNY)* (**må **ikke** forveksles med** State University of New York at Buffalo (New York Universitetet i Buffalo) i det forskjellen mellom disse to er identisk med forskjellen mellom Universitetet i Oslo og Høyskolen i Oslo).  Buffalo State College, eller Buff State som det kalles på folkemunne, ble grunnlagt i 1867 og har 11&nbsp;220 studenter (2006) opp til Mastergradsnivå.

## Referanser


## Eksterne lenker
* 
* Buffalo State College/Høyskolen i Buffalo (Offisiell hjemmeside)
Ike & Tina Turner

**Ike & Tina Turner** (The Ike & Tina Turner Revue) var en amerikansk rock and roll- og soul-duo på 1950-, 1960- og 1970-tallet, og besto av Ike og Tina Turner.

De ble lansert og produsert av Phil Spector i 1966.

Duoen holdt sammen i 19 år, og deres musikkstil spente over Rock and roll, soul, blues og funk. De var kjent for sine ville danseshow og deres sprudlende cover av Creedence Clearwater Revivals sang «Proud Mary», og for denne fikk de en Grammy i 1972. Duoen var også beryktet for ektemannen Ikes fysiske mishandling av ektefellen, noe som i ettertid har overskygget gruppens renommé. Ike har senere beklaget offentlig til sin tidligere hustru «all the things that I've done that hurt her», men medgikk at han kunne ikke endre det som hadde skjedd.

I 1991 ble de tatt opp i Rock and Roll Hall of Fame.

## Diskografi

## Filmografi

## Videografi

### Videoer
* *[[The Ike & Tina Turner Show]]* (1986)
* *[[The Legends Ike & Tina Turner Live In '71]]* (2004)
* *[[On The Road 1971-72]]* (2012)

### Musikkvideoer
* *[[Workin' Together (sang)|Workin' Together]]* (1971)

## Turnéhistorie
* Ike & Tina Turner-turnéer (1956-1976)

## Referanser


## Eksterne lenker
* 
* 
*
California Institute of Technology

**California Institute of Technology** (**Caltech**) er et privat forskningsuniversitet i Pasadena i delstaten California i USA. Det rangeres jevnlig som et av verdens ti fremste teknologiske universiteter, og har en rekke nobelprisvinnere blant sine tidligere studenter og lærekrefter.

Caltech inntok i 2008 femteplass globalt på *[[Times Higher Education]]*s liste over verdens beste universiteter.

Caltech ble grunnlagt i 1891 av den lokale forretningsmannen Amos G. Throop. Astronomen George Ellery Hale spilte en viktig rolle i oppbyggingen og var fra 1907 leder for Mt.Wilson-observatoriet. Caltech fikk sitt nåværende navn i 1921.

Det er 2&nbsp;086 studenter ved Caltech (2006), og skolepengene er 32&nbsp;835 dollar. Undervisningen gis opp til doktorgradsnivå (''ph.d.'').

## Referanser


## Eksterne lenker
*
Die Grünen – Die grüne Alternative

**Die Grünen – Die grüne Alternative**, eller bare **Die Grünen** (på norsk «De grønne – det grønne alternativet») er et politisk parti i Østerrike 

Partiet ble grunnlagt  i 1986 under navnet *Grüne Alternative* etter at det nokså konservative grønne partiet  *Vereinte grüne Österreichs* og det mer progressive *Alternative Liste Österreichs* ble slått sammen. Siden 1993 har partiet hatt navnet *Die Grünen – Die grüne Alternative*. Forskjellene mellom de to tidligere partiene blir fortsatt gjenspeilet i de ulike partifraksjonene

Ut over økologiske saker som beskyttelse av miljøet, kjemper de grønne også for minoritetenes rettigheter og går inn for en sosio-økologisk (*ökosozial*) skattereform. Deres kjerneverdier er ifølge partiprogrammet fra 2001: "direkte demokrati, ikkevold, økologi, solidaritet, feminisme og selvbestemmelse".

Etter nasjonalrådsvalget i Østerrike 2019 gikk partiet i regjeringsforhandlinger med ÖVP og kom til enighet i januar 2020 med Sebastian Kurz som forbundskansler.

Partiet er medlem av Det europeiske grønne partiet.

## Oppslutning i valg

I 2016 ble Alexander Van der Bellen, partiets nasjonale talsperson 1997 - 2008, valgt til forbundspresident.

## Referanser


## Eksterne lenker
* 
*
Knut J. Herland

**Knut Jørgen Herland** (født 21. mai 1952) er en norsk gårdbruker, offiser og politiker. Herland var ordfører i Eidsberg kommune for Senterpartiet fra 1999 til 2011. Han driver gårdene Torkelsrud og Hedmarken med kornproduksjon, skogsdrift og gartneri i Eidsberg.

Herland ble direktevalgt som første Eidsbergsordfører etter kommunevalget 2007, og var også ordfører i perioden 1991-1995.

## Referanser
Arendal korps

**Arendal korps** er Frelsesarmeens lokale menighet i Arendal. 
Korpset ble startet den 11. mars 1888 av kaptein Ludvig Dybing sammen med kadettløitnant Andreas Kristoffersen. Korpset er det andre som ble startet i Norge. 

De første møtene ble holdt i Meyergaten og i avholdslokalet Sigholts Minde i Barbu kommune før nytt lokale i Østregate ble innviet i 1889. Fra 2002 har Frelsesarmeen holdt til 
i det tidligere bedehuset i Vestregate. Korpset har en aktiv hornmusikk, strengemusikk og barne- og ungdomsarbeid. Det har også et omsorgssenter som er åpent en dag i uka. 

Korpset har siden sommeren 2014 vært ledet av kapteinsparet Sonja og Wym Bjil, som i flere år har arbeidet for Frelsesarmeen i Nederland. 

## Referanser
Bergen 1. korps

**Bergen 1. korps** er et av Frelsesarmeens tre korps i Bergen. Korpsets lokale ligger i Strømgaten 16. Nåværende korpsleder er kaptein Flemming Baunø, som har vært korpsleder siden august 2008. Andre ansatte er administrasjonssekretær Maarten Kriek og ungdomsarbeider Ragnhild Hystad. 

## Historie
Bergen 1. korps ble grunnlagt 8. september 1889, i det ny innkjøpte lokalet i Strømgaten 16. Tre offiserer var plukket ut til å starte opp korpset, kaptein Marie Eriksen, løytnant Johanne Iversen og løytnant Maren Webjørnsen. Allerede første uken møtte 38 frelsessøkende til korpset. Frelsesarmeens inntreden i Bergen ble møtt med forskjellige meninger, der geistligheten stilte seg mest reservert. Det ble blant annet uttalt: ”*Er denne lære av mennesker, vil den forgå av seg selv, men er den av Gud, vil intet kunne ødelegge den*”. 

Seinere, da en av frelsessoldatene ble hjemsendt fra krigsskolen (seinere Offisersskolen) fordi han var uskikket, knuste han samtlige 144 vinduer i korpsets lokale. Da det ble det tatt opp kollekt seinere, kom det inn nøyaktig 144 kr, akkurat det vinduene kostet. 

Etter åtte måneder, fikk korpset 400 nye frelsessoldater og til sammen 1&nbsp;000 personer hadde kommet for å motta frelse i Bergen 1. korps’ lokaler. 

Utover sommeren og høsten 1890, kjøpte kaptein Julius Amundsen inn 6 brukte musikkinstrumenter og 2 trommer. Dette var starten på et rikt musikkliv for Bergen 1. korps.

Frelsesarmeen Bergen 1 korps fortsatte å vokse medlemsmessig frem til 1960-tallet. Da hadde korpset på det meste nærmere 700 soldater og var et av Europas største. Deretter begynte medlemstallet og falle. I 2000 plantet en del ungdommer fra Bergen 1 et nytt korps, Solheimsviken, i Bergen. Det vokste raskt og ble et av Frelsesarmeen i Norges største med hensyn på barne- og ungdomsarbeid (opp i 700 medlemmer) og gudstjenestebesøk (opp i 154 i årsgjennomsnitt). Nesten ingen hadde bakgrunn i Frelsesarmeen og halvparten av medlemmene var innvandrere. Korpsets medlemsmasse var i tillegg svært ung og de hadde stort sett ledelse som ikke var offiserer. Frelsesarmeens ledelse bestemte så at det nye voksende korpset skulle legges ned og slås sammen med Bergen 1 korps, som da i hovedsak hadde eldre medlemmer. Mange valgte å ikke bli med i det nye korpset. Det sammenslåtte korpset har imidlertid vist seg vekstdyktig og har i den senere tid økt både medlemsmassen og gudstjenestebesøket igjen.

## Virksomhet
Opp gjennom årene har Bergen 1. korps startet forskjellige typer virksomhet, for alle aldersgrupper, blant annet søndagsgudstjeneste, seniormøter, hjemforbund, hornorkester, søndagsskole, ungdomsklubb og speider. 

## Kilder
* *100 år for GUD OG FOLKET* – programhefte for jubileumshøytid 9.-10. september 1989

## Eksterne lenker
* Korpsets egne nettside.
Thomas Skoglund

**Thomas Skoglund** (født 1983) er en norsk håndballspiller. Han spiller for Lillestrøm Topphåndball og har tidligere spilt for Norges landslag, hovedsakelig som venstre kantspiller.

Thomas Skoglund debuterte i eliteserien for Fet IL som senere ble slått sammen med Fjellhamar til Romerike Håndball. I 2006 gikk han så til Haslum Håndballklubb og før sesongen 2008/2009 til GOG Svendborg TGI i Håndboldligaen i Danmark. Han gikk til Team Tvis Holstebro da GOG Svendborg TGI gikk konkurs i februar 2010. Sommeren 2012 vendte han hjem til Norge og Lillestrøm Topphåndball. 

Thomas Skoglund deltok i EM 2008 og VM 2009.

## Fotnoter og referanser


## Eksterne lenker
* 
* Profilside hos Norges Håndballforbund
* Profilside hos GOG Svendborg TGI
* Skoglund til Lillestrøm
Velikaja

:*For elva Velikaja lengst øst i Sibir, se [[Velikaja (Tsjukotka)]]*.

**Velikaja** (russisk: Великая) er ei elv i Pskov oblast i Russland. Den begynner i høylandet sør i Pskov oblast, og renner nordover gjennom byene Opotsjka, Ostrov og Pskov. Elva munner ut i innsjøen Peipus.

## Eksterne lenker
*
Velikaja (Tsjukotka)

:*For elva med samme navn i [[Pskov oblast]], se [[Velikaja]]*.
**Velikaja**, også kjent som **Bolsjaja** og **Onemen** (russisk: Великая, Большая, Онемен), er en 556&nbsp;km lang elv i Tsjukotka autonome okrug i Russland. Den renner nordøstover fra Korjakfjellene og munner ut i Beringhavet ved Anadyrbukta, like sørøst for munningen av den større elva Anadyr. Velikajas nedbørfelt er på 31&nbsp;000&nbsp;km².

Det er en liten bosetning i området, rundt 80 km før utløpet, som også kalles *Velikaja*. Hvithval (beluga) er vanlige rundt munningen.

Et av de innfødte navnene på elva er **Etsjinku**, og i enkelte dokumenter fra sovjettiden var denne elva referert til som **Velikaja-Etsjinku**.

## Eksterne lenker
* Beliggenhet
* Fugleliv
* Navnene Velikaja&ndash;Etsjinku
Behgjet Pacolli

**Behgjet Pacolli** (født 30. august 1951 i landsbyen Marec, Prishtina kommune, Kosovo) er en kosovoalbansk forretningsmann og politiker. Han ble valgt til Kosovos president 22. februar 2011, men valget ble annullert av grunnlovsdomstolen og Atifete Jahjaga ble valgt i stedet.

Pacolli er født i landsbyen Marec i nærheten av hovedstaden Prishtina. I meget ung alder dro han fra Kosovo og opparbeidet seg en formue innen byggebransjen. Hans sveitsisk-baserte selskap, Mabetex Group, fikk flere kontrakter til oppussing og bygging av store bygg i Russland og tidligere sovjetiske republikker. 

Blant albanere er han mest kjent for å være en av de rikeste, med en formue som overstiger 1 milliard euro.

I 2006 stiftet han sitt eget politiske parti, Alliansen Nytt Kosovo (albansk: Aleanca Kosova e Re). Ved valget i november 2007 fikk partiet drøye 12 % av stemmene.

## Se også
* Kosovos forsamling

## Referanser


## Eksterne lenker
* akr-ks.info Nettsidene til partiet Alliansen Nytt Kosovo
Niklas Rockström

**Niklas Rockström**, egentlig *Mats Niklas Rockström* født 26. september 1968 i Tyresö, er en svensk manusforfatter. 

## Filmografi
### Filmmanus
* 2020 – *[[Kalifat (TV-serie)|Kalifat]]*
* 2006 – *[[Wallander – Blodsbånd]]*
* 2005 – *Borkmanns Punkt*
* 2005 – *Svalan, katten, rosen, döden*
* 2005 – *[[Carambole (film)|Carambole]]*
* 2005 – *Moreno och tystnaden*
* 2003 – *Lejontämjaren*

## Eksterne lenker
*
Matenrou OPERA

**Matenrou OPERA** (摩天楼オペラ ) er et japansk band, grunnlagt i oktober, 2006, av vokalist Sono.
På Node of Scherzo den 31. oktober, 2007, ble det annonsert at Matenrou OPERA skulle bli en del av Sherow Artist Society.

I mars/april 2008 skal bandet delta på Versailles' turné i Europa.

## Medlemmer
*苑 *[Sono]* (vokal)
*anzi (gitar)
*燿 *[You]* (bass)
*彩雨 *[Ayame]* (keyboard)
*悠 *[Yuu]* (trommer)

## Tidligere medlemmer
*Mika (gitar)
*Karen (keyboard)

## Diskografi
### Singler
*sara (2007)
*alkaloid showcase (4. mai, 2007)
*瑠璃色で描く虹 *[Ruriiro de egaku niji]* (5. mars, 2008)

## Eksterne lenker
* 
*
Victorien Sardou

**Victorien Sardou** (1831–1908) var en fransk dramatiker og forfatter.

Sardou skrev historiske dramaer, komedier og libretti for operaer og operetter. I 1877 ble han medlem av Académie française. Han er i dag best husket for hans utvikling, ved siden av Eugène Scribe, av det velgjorte skuespill. Han skrev flere skuespill som ble omformet til populære operaer på 1800-tallet, slike som hans drama *La Tosca* som førte til Giacomo Puccinis opera av samme navn (1900), og *Fedora* av Umberto Giordano, et verk som også gjorde fedorahatten populær.

## Ettermæle
Den irske dramatikeren og litteraturkritikeren George Bernard Shaw sa om *La Tosca* ved dens premiere: «Such an empty-headed ghost of a shocker... Oh, if it had but been an opera!» (*«Slikt et tomhjernet spøkelse av en røverroman... Å, hadde den enda blitt gjort til en opera»*). Han kom også opp med det nedsettende og avvisende betegnelsen «sardoodledom» i en omtale av Sardous skuespill i *Saturday Review* for den 1. juni 1895. Shaw mente at Sardous utarbeidede dramatiske maskineri var falleferdig og knirkete, og at hans drama generelt var tomme for tanker. Sardous råd til unge dramatikere om hvordan å bli suksessfull var å «torturere kvinner» som en del av oppbyggingen av ethvert skuespill. Det var et råd som Alfred Hitchcock likte å sitere.

## Referanser


## Litteratur
* Roosevelt, Blanche (2009): *Victorien Sardou*, BiblioLife, ISBN 1-110-54130-9
* Stanton, Stephen Sadler (1990): *Camille and Other Plays: A Peculiar Position; The Glass of Water; La Dame aux Camelias; Olympe's Marriage; A Scrap of Paper*, Hill and Wang, ISBN 0-8090-0706-1

## Eksterne lenker
* 
* 
* 
*  Originaltekster på fransk av Victorien Sardou hos *Wikisource*
*  Verker av Victorien Sardou hos *Prosjekt Gutenberg*
*  «sardoodledom», *Wiktionary*
Via del Corso

**Via del Corso**  – vanlig omtalt som **Corso** – er ei sentral gate i Roma. Den følger traseen til romervegen Via Lata, og løper i rett linje halvannen kilometer fra Piazza Venezia nordover til Piazza del Popolo. 

Via del Corso skiller seg fra de øvrige gatene i de bydelene den går gjennom både ved sitt snorrette løp og ved sin bredde, selv om den bare har to kjørebaner og to smale fortau. Den nordligste delen er regulert som gågate.

Via del Corso har sitt navn etter *corse*, karnevalets hesteveddeløp, som ble flytta hit på pave Paul IIs bud midt på 1400-tallet. Den er en av Romas absolutte hovedgater, men har ikke mange av byens hovedattraksjoner. Gata kjennetegnes av sine mange tidligere rikmannspaleer (*palazzi*) og sine kirker. Bygninger langs Via del Corso (fra Piazza Venezia):

**Vestre side**
* Palazzo Bonaparte
* Palazzo Doria
* Kirka Santa Maria in Via Lata
* Piazza Colonna
* Palazzo Chigi
* Palazzo Verospi
* Palazzo Fiano
* Palazzo Ruspoli
* Kirka Santi Ambrogio e Carlo 
* Sjukehuset Ospedale San Giacomo
* Palazzo Rondinini
* Kirka Santa Maria dei Miracoli
**Østre side**
* Palazzo Odescalchi, 19. århundre
* Kirka San Marcello al Corso
* Palazzo Sciarra
* Galleria Colonna
* Palazzo Marignoli
* Kirka Santa Maria di Montesanto
Thomas Oredsson

**Thomas Oredsson**, egentlig *Lars Thomas Ored Oredsson*, født 19. desember 1946 er en svensk skuespiller og ståoppkomiker. Har studerte ved Calle Flygares teaterskola og Scenskolan i Stockholm. Han var ved Norrbottensteatern, Dramaten, Pistolteatern og Riksteatern fram til 1990 da han ble utnevnt til sjef for fylkesteateret (länsteatern) i Örebro. Han har også medvirket i TV-programmet *Snacka om nyheter* (norsk utgave av konseptet er *[[Nytt på nytt]]*).

## TV- og filmroller, i utvalg
* 2007 – *[[Beck - I Guds navn]] (Svensk tittel: Beck – I Guds namn)*, Sten Oberg
* 2006 – *[[Beck - Gribben]] (TV) (Svensk tittel: Beck – Gamen)*, Sten Oberg
* 2006 – *[[Moreno och tystnaden]]*, Rooth 
* 2006 – *[[Carambole (film)|Carambole]], Rooth 
* [[Filmåret 2000|2000]] – *Järngänget*, Anders far, prest 
* [[Filmåret 2000|2000]] – *Judith*, Ronny Larsson 
* [[TV-året 1999|1999]] – *S:t Mikael*, Valter Hansson
* [[Filmåret 1999|1999]] – *Britt-Yngves*
* [[TV-året 1994|1994]] – *Tre Kronor*, polissjef Bengt Granekull
* [[TV-året 1992|1992]] – *Hassel - De giriga*, Nygren
* [[TV-året 1991|1991]] – *Barnens Detektivbyrå*, Glorias mann
* [[Filmåret 1990|1990]] – *Den svarta cirkeln*, Andersson
* [[Filmåret 1988|1988]] – *Lindas längtan*
* [[TV-året 1987|1987]] – *Varuhuset*, Palms kollega 
* [[Filmåret 1984|1984]] – *Äntligen!*, Gustav
* [[Filmåret 1982|1982]] – *Oldsmobile, den ene politimannen som hjelper Siv hjem
* 1982 – *[[Johan är död]]*, Gunnar Marklund, Daniels pappa 
* 1981 – *[[Höjdhoppar'n]]*, speakern på DM-konkurransen
* 1980 – *[[Mannen som gick upp i rök]]*, Alf Mattsson
* 1979 – *[[Den nya människan (1979)|Den nya människan]], Börjes krokompis 
* [[Filmåret 1978|1978]] – *Bomsalva'', politimann

## Referanser


## Eksterne lenker
*
Shote Galica

**Shote Galica**, egentlig **Qerime Galica** (født 1895 i Drenica, Kosovo, død 1. juli 1927 i Fushë Krujë, Albania), var en kosovoalbansk kvinnelig frihetskjemper. Sammen med sin mann, Azem Bejta Galica, kjempet hun mot osmanene og serberne i en rekke opprør med krav om selvstendighet for albanerne på Balkan.

Galica døde i Albania i 1927, angivelig etter å ha blitt forgiftet. Det påstås at Ahmet Zogu, kongen av Albania, etter press fra Jugoslavia beordret forgiftningen av henne. Hun ble begravet i nord Albania i nærheten av grensen til Kosovo. Senere har hun blitt erklært «Nasjonal heltinne».

## Referanser
Latisha Chan

**Latisha Chan** (før kjent som **Chan Yung-jan**, født 1989) er en taiwansk tennisspiller.

Chan har spilt to Grand Slam-finaler, begge i double sammen med Chuang Chia-jung. I Australian Open 2007 tapte de til Cara Black fra Zimbabwe og Liezel Huber fra Sør-Afrika med 6-4, 6-7, 6-1. I US Open samme år tapte de finalen med 6-4, 6-2 til doubleparet Nathalie Dechy og Dinara Safina fra henholdsvis Frankrike og Russland.
## Referanser

## Eksterne lenker
*
André Marius Jørgensen Hofstøl

**André Marius Jørgensen Hofstøl** (født 9. april 1979 i Arendal) er en norsk tidligere håndballspiller. Han spilte sist for ØIF Arendal i eliteserien i håndball for menn. 

André Jørgensen debuterte i eliteserien for Kristiansand IF, og i 2000 gikk han til Runar Håndball i Sandefjord. I april 2003 gikk turen til den spanske klubben Bidasoa Irún, før han tidlig i 2006 dro til Aalborg. Etter sesongen 2008/2009 gikk han til GOG Svendborg TGI i Svendborg. Da GOG Svendborg TGI ble slått konkurs i januar 2010, ble Jørgensens kontrakt med klubben annullert, og han gikk til ØIF Arendal. Han la opp i 2015.

André Jørgensen debuterte på det norske landslaget mot Island 2. november 2001 og har spilt 117 landskamper og skåret 266 landslagsmål. Han deltok på det norske laget i VM 2005,  EM 2006, VM 2007 og EM 2008.
 
## Referanser


## Eksterne lenker
* 
* André Marius Jørgensen Hofstøl – ØIF Arendal
S/PDIF

**S/PDIF** er en standard og en protokoll i datalink-laget, for overføring av digitale lydsignaler mellom stereokomponenter og andre lydenheter. Navnet står for *[[Sony]]/[[Philips]] Digital Interconnect Format*, etter de to selskapene som designet formatet. Den er nå del av en større samling standarder kalt *IEC 60958*, der den er kjent som *IEC 958 type II*. S/PDIF er i hovedsak en tilpasning av den originale AES/EBU-standarden for sluttbrukere, slik at den ikke krever like dyre komponenter.

En vanlig bruk av S/PDIF-grensesnittet er å overføre komprimerte digitale lydsignaler som definert i standarden IEC 61937. Denne modusen brukes for å koble en DVD-spiller til en hjemmekinoforsterker som støtter Dolby Digital eller DTS surround. En annen vanlig bruk er å overføre ukomprimerte lydsignaler fra CD-spiller til forsterker.

S/PDIF-signalet kan overføres gjennom fiberoptiske kabler (Toslink) eller koaksialkabler.
Novosokolniki

**Novosokolniki** (russisk: Новосоко́льники) er en by i Pskov oblast i Russland. Den ligger ved elva Maly Udraj, rundt 290&nbsp;km sørøst for Pskov. To jernbanespor møtes i byen: St. Petersburg&ndash;Kiev og Moskva&ndash;Riga. Innbyggertall: 9&nbsp;500 (2005 est.), 9&nbsp;757 (folketelling 2002).

Bosetningen Novosokolniki ble grunnlagt i 1901 i forbindelse med bygging av en jernbane, og den fikk innvilget bystatus i 1925.

## Eksterne lenker
*
Saint-Genis-Pouilly

**Saint-Genis-Pouilly** er en kommune i departementet Ain i regionen Auvergne-Rhône-Alpes sørøst i Frankrike, som er mest kjent fordi store deler av forskningssenteret CERN ligger der.

Den ligger i Pays de Gex, ved foten av Jurafjellene på grensen mot Sveits. Kommunen er en del av det grenseoverskridende byområdet som er dannet rundt Genève. På grunn av sin befolkning, er det en av de ti viktigste byene i departementet Ain. Innbyggerne er kjent som *saint-genésiens*.

En stor del av CERN, det europeiske laboratoriet for partikkelfysikk, ligger på territoriet til Saint-Genis-Pouilly. CERN er et av de beste stedene i verden for grunnleggende forskning, og det er tilstedeværelsen av CERN som har ført til den store utviklingen av samfunnet som har funnet sted siden midten av 1960-tallet. 
__NOTOC__
## Befolkningsutvikling

## Referanser


## Eksterne lenker
* 
* Kommunedata INSEE
Longyeardalen

**Longyeardalen** er en u-dal på Spitsbergen, Svalbard. Longyeardalen løper fra Longyearbyen ved Adventfjorden til Nybyen innerst i dalen. Over Nybyen ligger de to isbreene, Longyearbreen og Larsbreen. Dalen har bratte sider, flat bunn og er skapt av en dalbre i siste istid. Disse har trukket seg noe tilbake i løpet av de siste hundre år. Gjennom dalen renner Longyearelva. Fjellene på begge sider av Longyeardalen er typiske platåfjell med nesten flatliggende sandsteinslag som er motstandsdyktige mot forvitring øverst.

Dalsidene viser den nedre delen av lagrekken fra tertiærtiden, med sandsteiner og leirskifre som ble avsatt fra elver og kystnære strømninger. Den nederste formasjonen, firkantformasjonen, inneholder kullfløts som ble drevet i flere gruver siden 1906. Kullet, som er grunnlaget for Longyearbyen, ligger i et svakt hellende lag (2-5º) og gruvegangene følger kullagene innover i fjellet.

I Longyeardalen ligger det norske administrasjonssenteret for Svalbard, Longyearbyen. Begge stedene har navn etter John Munroe Longyear (1850–1922) som grunnla Longyearbyen i 1906.

## Referanser
Tehvandi Spordikeskus

**Tehvandi Spordikeskus** (norsk: *Tehvandi Sportssenter*) er et idrettsanlegg ved Otepää i Estland. Anlegget er mest kjent som årlig arena for verdenscuprenn i langrenn, men det er også Estlands nasjonalanlegg for skihopping. Anlegget er også arena for internasjonale rulleski-konkurranser sommerstid. Det var arena for junior-VM på ski 2011. I nyere tid har anlegget også blitt utvidet med arena for skiskyting, og VM i skiskyting 2027 skal arrangeres her.

Hovedanlegget ved fjellet *Kuutsemäe* har en hoppbakke med K-punkt 90 meter (bakkestørrelse 100 meter). Hoppbakken ble tatt i bruk 18. januar 2008, som den første av denne størrelsen i Estland. Den har flomlys og plastmatter, slik at den også kan brukes i sommerhalvåret. I tårnet i tilløpet er det også en 33 meter høy klatrevegg. Bakkerekorden på snø er 101,5 meter, satt av Sara Takanashi (Japan) under trening i junior-VM 25. januar 2011. På plast er rekorden 102 meter, satt av Siim-Tanel Sammelselg (Estland) 3. oktober 2009.

Anlegget hadde tidligere en hoppbakke med K-punkt 70 meter (bakkestørrelse 76 meter), åpnet 14. januar 1968 og ombygd i 1993/94. Før ombygningen var bakkerekorden 78,5 meter (satt av Sergei Pondar); etter ombygningen var rekorden 75,5 meter (Jaan Jüris, 13. mars 2003). Bakken var arena for to B-verdenscuprenn i kombinert i desember 1998. Denne hoppbakken ble revet i 2008, etter at den nye sto ferdig.

Fire mindre hoppbakker på Apteekrimäe (norsk: *Apotekbakkene*), to kilometer nordvest for Tehvandi, er også en del av sportssenteret. Disse bakkene har størrelse K10, K15, K25 og K40, med 46,5 meter som bakkerekord for K40-bakken (satt av Mario Visnap).

Anlegget ble etablert i 1978 etter ordre fra Sovjetunionens idrettskomité, hovedsakelig som treningssenter for Sovjetunionens olympiske vintersportsutøvere. Mellom 1993 og 2005 hadde anlegget navnet Eesti Olümpia Õppetreeningkeskus Tehvandi (norsk: Estlands Olympiske Treningssenter i Tehvandi), og var administrert av det estiske kulturdepartementet.

## Viktige renn (skihopping)
### Menn

### Kvinner

## Referanser


## Eksterne lenker
* Skisprungschanzen-Archiv: Otepäa (Tehvandi)
* Skisprungschanzen-Archiv: Otepäa (Apteekrimägi)
* Tehvandi Spordikeskus (estisk, engelsk, russisk)
* Eesti Suusaliit (Estlands Skiforbund): Hüppemäed (Hoppbakker) (estisk)
* Eesti Televisioon (ETV): Innslag om åpningen av K90-bakken (estisk, fungerer bare i Internet Explorer)
* FIS: Resultater (skihopping, ikke fullstendig)
Trujillo (Spania)

**Trujillo**  er en spansk by i regionen Extremadura.

## Geografi
Byen ligger i provinsen Cáceres 564 m over havet. Den har knapt 10&nbsp;000 innbyggere (2005).

## Historie
I det 2. århundre omtaler Ptolemaios en by i Extremadura med navnet *Turgalium*. I det 10. århundre ble det bygd en maurisk festning, og under det arabiske herredømmet over Spania var byen kjent som *Torgiela*. Under gjenerobringen av Spania ble Trujillo i 1186 inntatt av Alfonso VIII av Castilla, for så i 1189 igjen å bli tapt til almohadene. I 1232 ble så byen endelig gjenerobret av kristne riddere. I 1431 tildelte Johann II av Castilla Trujillo by-privilegier.

## Betydning

Trujillo er fødebyen til Francisco Pizarro (1475–1541), de øvrige Pizarro-ene og Francisco de Orellana. Til sammen 56 kjente conquistadorer som spilte en rolle under oppdagelsen og erobringen av Mellom- og Sør-Amerika stammer fra Trujillo. Byen regnes derfor som „conquistadorenes vugge“. Flere steder i Latin-Amerika med samme navn er oppkalt etter denne spanske byen.

## Severdigheter

* Plaza Mayor med ritterstatuen av Francisco Pizarro
* Gamlebyen med tallrike palasser, overveiende fra conquistador-tiden
* Kirken Santa María la Mayor fra det 13. århundre
* Kastellet (med rester fra arabisk tid)
* Museo Casa Pizarro (huset hvor Francisco Pizarro ble født)
* Museo de la Coria (som omhandler den spanske erobringen av Amerika)

## Referanser


## Eksterne lenker
* 
* Trujillos offisielle web-side  (spansk)
Grahams tall

**Grahams tall** er et enormt stort tall, som har blitt brukt som en øvre grense for et bevis innen Ramsay-teori. Navnet er etter matematikeren Ronald Graham, som innførte det som øvre grenseverdi for et kombinatorikkproblem om hyperkuber med tofargede kanter. I 1977 skrev Graham om tallet i *Scientific American*, for å gjøre forklaringen allment kjent. Da Graham brukte tallet i sitt bevis, var det det største positive heltallet som hittil var blitt brukt i et matematisk bevis.

Grahams tall er for stort til å skrives med vanlig matematisk notasjon. Det kan defineres ved hjelp av Knuth's up-arrow notation på følgende måte:
*Sett G1 = 3↑↑↑↑3.
*Sett G2 = 3↑..↑3 med G1 antall ↑-er.
*Sett G3 = 3↑..↑3 med G2 antall ↑-er.
*Fortsett slik til G64, som er Grahams tall.

Dette tallet er mye større enn for eksempel googolplex (=1010100). Grahams tall er så stort at det observerbare universet er altfor lite til å inneholde alle siffrene i det, forutsatt at hvert siffer kun opptar ett Planck-volum (Omtrent 4.2217×10−105 m<sup>3</sup>). 

**Til info: er de siste ti sifre av Grahams tall: .................................................................................2464195387.**

## Eksterne lenker
Viktor Emanuel II-monumentet

**Monumento Nazionale a Vittorio Emanuele II** (Nasjonalmonumentet for  Viktor Emanuel II) eller **Altare della Patria** (Fedrelandsalteret) eller **«Il Vittoriano»** er et monument i Roma til ære for Viktor Emanuel II av Italia, det forente Italias første konge. Monumentet står mellom Piazza Venezia og Kapitol.

Monumentet ble påbegynt i 1885, åpnet foreløpig i 1911 og endelig fullført i 1935. 

En rekke gater, plasser og bygninger måtte vike for dette store prosjektet sentralt i det gamle Roma, rundt *Via Di Testa Spaccata*, *Via Della Ripresa Dei Barberi* og *Via Macel de' Corvi* og den tilstøtende Piazza Macel de' Corvi. 

Monumentet er bygd i hvit marmor fra Botticino i Brescia, og består av et enormt trappearrangement, gigantiske korintiske søyler, springvann, en rytterstatue av Viktor Emanuel i kolossalformat og to statuer av gudinnen Victoria.
## Eksterne lenker
*
Jean Parisot de la Valette

**Jean Parisot de Valette** (født 1494, død 21. august 1568) var en fransk adelsmann og den 49. stormester av malteserordenen fra 21. august 1557 og fram til sin død i 1568. Som johanitterridder gikk han inn i ordenen i *Langue de Provence*, og utmerket seg i kampene mot muslimske tyrkerne, eller mer presist Det osmanske rike, i kampene om Rhodos i 1522. Som stormester for johanitterordenens arvtaker, malteserordenen, ble Valette ordenens helt og mest framstående leder. Han kommanderte motstanden mot osmanene ved den store beleiringen av Malta i 1565. Festningen på Malta, som i dag er hovedstaden Valletta, har navn etter stormesteren og er også stedet hvor han ble gravlagt.

## Liv og virke
### Tidlige liv
Han ble født inn i den franske adelsfamilien Valette i Quercy i sørvestlige Frankrike og som hadde vært en betydningsfull familie i mange generasjoner. Flere medlemmer hadde deltatt i korstogene. Jean Parisots bestefar, Bernard de Valette, var ridder og kongens ordinans, og hans far Guillot de Valette var *Chevalier de France*, fransk ridder. Jean Parisot var en fjern fetter (via deres felles forfedre Almaric, *seigneur de Parisot*) av Jean Louis de Nogaret de La Valette (1554-1642), den første hertug av Épernon.

Selv om hans fødselsår vanligvis er oppgitt som 1494 hevder begge krøniker av den store beleiringen av Malta, Francisco Balbi di Correggio og Hipolito Sans, at han var 67 år på den tiden, således hevder at han var født i 1498. I sin historie om johanitterordenen sier 1700-tallshistorikeren René-Aubert Vertot at Valette faktisk var av samme alder som både Suleiman I og Lala Mustafa Pasha (kommandanten av de osmanske landstyrkene), noe som ville bety at han faktisk var 70 år ved tiden av beleiringen.

Svært lite annet er kjent om de Valettes tidlige år. Han gikk inn johanitterordenen da han var tjue år gammel en gang rundt 1514, og han vendte aldri tilbake til Frankrike eller sin familiens eiendommer fra denne dagen.

## Referanser


## Eksterne lenker
* Biografi på The Cardinals of the Holy Roman Church
Karl X av Frankrike

**Karl X** (fransk *Charles*; 1757–1836) var konge av Frankrike og Navarra fra 1824 til han abdiserte som følge av julirevolusjonen i 1830. 

Han var yngste sønn av Ludvig Ferdinand og Maria Josepha Carolina av Sachsen, og bror av både den henrettede Ludvig XVI og Ludvig XVIII, som var den første kongen etter restaurasjonen. 

Hans sønn, Karl Ferdinand, hertug av Berry, ble myrdet i 1820. Karl Ferdinand fikk imidlertid sønnen Henri, hertug av Bordeaux, som ble født etter at faren var død og ble arveberettiget til tronen.

Karl X overtok tronen etter sin bror Ludvig XVIII i 1824. Han ble kronet 28. mai 1825. Karl X viste seg å være en regent som ønsket å vinne tilbake fortidens storhet og eneveldige makt. Dette gjorde ham upopulær. Hans minister Jules de Polignac vakte også negative reaksjoner. Til sist brøt julirevolusjonen ut, og han ble tvunget til å abdisere. Sønnen hans, Louis-Antoine, måtte også skrive under på abdikasjonen. Tronen ble overlatt til sønnesønnen Henri, som imidlertid ikke ble innsatt som konge, og makten gikk isteden over til den fjernere slektningen Ludvig Filip.

## Referanser

## Eksterne lenker
*
Dag Kullerud

**Dag Kullerud** (født 1952) er norsk journalist, redaktør og forfatter. 

Han er utdannet cand.mag ved Universitetet i Oslo med fagene norsk, historie og sosiologi. Som journalist arbeidet han 12 år i NRK, blant annet som NRKs korrespondent i København. Som redaksjonssjef i *[[Dagsnytt]]* sto han bak oppstarten av radioprogrammet ''Dagsnytt 18''. Deretter var han nærmere 15 år i *[[Dagbladet]]*, blant annet som leder av politisk avdeling, kommentator og kronikkredaktør. Han var i en rekke år korrespondent i Norge for den danske avisen *[[Information]],* og har i flere år vært tilknyttet *[[Aftenposten]]*, blant annet som kommentator. I ti år var Dag Kullerud ansvarlig redaktør av tidsskriftet *[[Kirke og kultur]]*.  

Han har holdt kronikk- og artikkelskrivekurs på flere høyskoler og universiteter, og har vært fast tilknyttet fagforfatterutdanningen ved OsloMet (tidligere Høyskolen i Oslo og Akershus). 

Kullerud har skrevet flere romaner og en rekke sakprosabøker. 

## Bibliografi
* 1987: *Ole Hallesby – Mannen som ville kristne Norge* (biografi)
* 1992: *Fjerde ledd* (roman)
* 1995: *Farvel, fornuft – farvel* (roman)
* 1996: *Den avgjørende forskjellen*
* 1996: *Hans Nielsen Hauge: Mannen som vekket Norge* (biografi)
* ?: Hans Nielsen Hauge: *Tekster i utvalg* i Verdens Hellige Skrifter – redaktør
* 2000: *Forbrytelsen* (roman)
* 2005: *Kirkens Bymisjon: Respekt, omsorg, rettferd* (sakprosa)
* 2007: *Mellom alter og atelier: Om kunstnerpresten Sigmund Lystrup* (biografi)
* 2011: *Syk i hjertet – En studietur i menneskets viktigste muskel*
* 2012: *Tekster i utvalg*
* 2016: *Bibelen – boken som formet vår kultur*
* 2019: *Dagen 1919–2019 : Kulturell motstemme i hundre år* (sakprosa)
* 2020: *Fenomenet Dan Børge* (biografi)

## Familie
Dag Kullerud er sønn av forfatteren og skolemannen Erik Kullerud (1926–1994).

## Referanser
Ostrov

**Ostrov** (russisk: Остров) er en by i Pskov oblast i Russland. Den ligger ved elva Velikaja, 55&nbsp;km sør for Pskov. Innbyggertall: 25&nbsp;078 (folketelling 2002).

Ostrov ble bygget som en festning i 1342. Den var en viktig militær utpost gjennom 1400-tallet og 1500-tallet. Bystatus ble innvilget av Katarina den store i 1777.

Byen har en nyklassisistisk katedral fra 1790, og en kirke fra 1543 med en arkitektur som er typisk for området. Like ved er en historisk hengebru, åpnet i 1853.

I Pskov lå også Ostrov flybase, som var en større base for mellomdistanse-bombefly under den kalde krigen.

## Eksterne lenker
* 
* Ostrovs uoffisielle nettsted 
* Ostrov på Wikimapia
* Historisk hengebru
Ostrov (andre betydninger)

**Ostrov** kan vise til:

* Ostrov – en by i Pskov oblast, Russland
* Ostrov (flybase) – en flybase ved byen Ostrov, Russland
* Ostrov (Tsjekkia) – en by i Karlovy Vary-distriktet i Tsjekkia
* ''Ostrov'' (film fra 2006), russisk film av Pavel Lungin.
Inger-Lise Skartlien

**Inger-Lise Skartlien** (født 17. februar 1967) var siste ordfører i Rygge kommune, for Arbeiderpartiet.

Skartlien var avdelingstilitsvalgt i Postkom da hun etter kommunestyrevalget 2007 ble valgt til ordfører.

Skartlien ble i 2007 valgt gjennom en flertallskoalisjon med Arbeiderpartiet, Høyre og Senterpartiet på tross av at Fremskrittspartiet fikk flest stemmer. Etter valget i 2011 inngikk Skartlien en koalisjon med Senterpartiet, SV og Fremskrittspartiet. Skartlien ble på ny gjenvalgt som Rygges siste ordfører i 2015.

## Referanser
Otepää

**Otepää** er en by i Otepää kommune i Valga fylke, sørøst i Estland, med ca. 2&nbsp;200 innbyggere. Stedet fikk bystatus 1. april 1936 og er en del av Otepää kommune. Otepää er et skisted, ofte kalt Estlands vinterhovedstad, i motsetning til Pärnu, som ofte kalles landets sommerhovedstad. Sørvest for byen ligger innsjøen Pühajärv og ovenfor denne reiser høydedraget Otepää seg nesten 20 km fra nordvest mot sørøst. 

På skianlegget Tehvandi Spordikeskus i Otepää arrangeres hvert år verdenscuprenn i langrenn, og foruten alpinanlegget ved Kuutsemäe har området også Estlands nasjonalanlegg for skihopping. Dessuten har byen fått anlegg for skiskyting. Her går også hver vinter Tartu skimaraton, hvor inntil 12.000 deltakere har stilt på startstreken.

## Historie
Otepää var viktig i forhistorisk tid. Det finnes en bygdeborg like ved byen, og de tyske korsfarerne bygde sitt aller første steinfort i Estland her, i 1225. Det brøt senere ut konflikt mellom sverdbroderordenen og biskopen av Tartu. Ordensridderne beleiret og raserte byens borg i 1396. Arkeologer har her funnet en pistol i bronse som kan være fra 1396, tre år eldre enn et eksemplar funnet i Tannenberg i Tyskland. Dette gjør «Otepää-pistolen» til en av verdens eldste.

## Referanser


## Eksterne lenker
* 
* Otepää vald (Otepää kommune) (estisk, engelsk, russisk)
Kjell Arild Løkke

**Kjell Arild Løkke** (født 26. november 1956) er en norsk lokalpolitiker. Løkke var ordfører i Råde kommune for Arbeiderpartiet i perioden 2003-2011.

Løkke ledet 2007-2011 en flertallskoalisjon med Arbeiderpartiet, Senterpartiet og Kristelig Folkeparti som hadde 16 av de 27 representantene i kommunestyret 

Løkke er leder av kontrollutvalget i Råde kommune i perioden 2015-2019.

## Referanser
Lars Erik Bjørnsen

**Lars Erik Bjørnsen** (født 20. juli 1982) er en norsk tidligere håndballspiller. Han spilte 103 landskamper og scoret 203 mål på det norske landslaget.   

Han startet sin handballkarriere for Bardu Idrettslag. Han spilte for eliteserieklubben Kragerø IF før han gikk til den danske klubben Team Tvis Holstebro i 2007. Han spilte med en treårskontrakt med Drammen Håndballklubb før han la opp i 2014. I 2015 gjorde han et kort comeback der han spilte for ØIF Arendal.

## Referanser




## Eksterne lenker
*
VM i bandy 1957

**Bandy-VM 1957** ble arrangert i Helsingfors i Finland mellom 28. februar og 3. mars. Det var det første verdensmesterskapet i bandy. Tre lag deltok og det ble spilt en enkeltserie der alle lagene møttes en gang. Sovjetunionen vant turneringen og ble de første verdensmesterne i bandy.

## Resultat

## Tabell

## Medaljer

## Kilder
* World Championships 1956/57 bandysidan.nu, besøkt 7. august 2018
Nei til OL

Nettverket **Nei til OL** var et bredt sammensatt nettverk som arbeidet mot et OL i Tromsø 2018, stiftet januar 2007 av ni initiativtakere fra Tromsø, og formelt avsluttet mars 2010. 

Nettverket ble gradvis utvidet med medlemmer fra hele Norge i perioden kampen for et OL i Tromsø pågikk. Disse medlemmene som ikke frontet nettverket offentlig, utgjorde etter hvert en betydelig innsats mht lobbyvirksomhet og påvirkning mot politiske partier og idrettsorganisasjoner like mye som mot sine lokale medier.

Nettverket Nei til OL var opprinnelig en fortsettelse av den såkalte motmeldingen til OL i Tromsø 2014 som ble sendt av politiske idealister fra Tromsø, rettet mot Idrettsstyret og Regjeringen, utarbeidet første gang allerede i 2004. Motmeldingen ble senere tilpasset søknaden for et OL i Tromsø 2018 og utgjorde ved begge søknadene, både i 2014 og 2018, en rekke mot- og innsigelser til Tromsøs OL-søknad.

De fleste i nettverket hadde bakgrunn fra ulike politiske verv eller tilslutninger, mens andre hadde idretts- og friluftsliv i landsdelen som bakgrunn.
VM i bandy 1961

**Bandy-VM 1961** ble arrangert i Norge mellom 22. og 26. februar. Det var det andre verdensmesterskapet i bandy. Fire lag deltok og det ble spilt en enkeltserie der alle lagene møttes en gang. Sovjetunionen vant turneringen og ble verdensmestre for andre gang. Kampene ble spilt i Drammen, på Herøya, i Mjøndalen, i Oslo og på Stabekk.

## Resultater

## Tabell

## Medaljer

## Referanser
Odd Isungset

**Odd Isungset** (født 1955) er en norsk journalist, sakprosaforfatter og tv-regissør med bakgrunn fra NRK og TV 2. Han er spesielt kjent for sine tv-dokumentarer, deriblant om ulykken med ubåten Kursk i 2000.

Isungset har vært ledet av Pressens Faglige Utvalg.

## Liv og virke
Isunget er utdannet ved Høgskolen i Volda i 1982. 

Han var ansatt i NRK fra 1982 til 1992, blant annet som leder for ''Dagsnytts'' gravegruppe. Han var NRKs medarbeider i København fra 1989 til 1990.  

I 1992 gikk han til det da nyetablerte TV 2. Han har produsert en rekke dokumentarer for TV 2. Blant annet dokumentaren om ulykken med ubåten Kursk i 2000. Dokumentaren er en av de mest sette norskproduserte TV-dokumentarer, med visninger i 32 land, blant annet Russland, Polen, Frankrike, Tyskland og Spania. Dokumentaren vant gullnymfen for beste TV-dokumentar under TV-festivalen i Monte Carlo i 2001, og ble nominert til Amandaprisen 2001 i klassen beste dokumentarfilm. Også oppfølger-dokumentaren *Brevet fra dypet* som Isungset laget sammen med Øystein Bogen, ble solgt til TV-stasjoner over hele verden, blant annet til HBO. I 2008 laget han TV2-dokumentaren *Blodsporene fra Dagaliveien*, et journalistisk arbeid som første til at etterforskningen av drapsforsøket på William Nygaard d.y. ble gjenopptatt. Han fulgte opp dette arbeidet ved å skrive boken *Hvem skjøt William Nygaard* i 2010. Isungset fikk Den store journalistprisen for sitt arbeid med boken. 

Han tok sluttpakke i TV 2 i 2010 og arbeidet for Flimmer Film med dokumentarserien *Krigens pris*, om Norges ti år i Afghanistan. En av episodene vant prisen *Best internasjonal Currency affairs documentary* i konkurranse med bidrag fra alle andre medlemsland i Assosiation for International Broadcasting (AIB). Isungset har også hatt regi på flere dokumentarfilmer som er produsert hos Fenris Film, blant annet filmen *Livs liv*, om den Parkinsonsyke forfatteren Liv Køltzow (2016).

Fra 2012 til 2022 var han på på nytt tilbake i NRK hvor han blant annet var redaktør for NRK Brennpunkt.

Isungset var medlem av Pressens Faglige Utvalg fra 1999 til 2010, og leder fra 2004 til 2010. 

I år 2000 fikk han SKUP-diplom for dokumentarer sendt i *[[Dokument2]]*, samt for boken *[[Attentatet]]* om drapsforsøket på William Nygaard i 1993. Han har vært redaksjonssjef i *Dokument2* fra 1994 - 1996, og fra 2003 - 2007.

Sammen med Per Christian Magnus og Robert Reinlund vant Isungset i 2005 Gullruten for dokumentaren *Truet til taushet*, om Muhammedkarikaturene.

I 2011 fikk han Den store journalistprisen for sitt arbeid med boken *Hvem skjøt William Nygaard.*

## Bibliografi
* *Verkebyllen : om menneskeskjebner og agenter i kald krig* (1995) (skrevet sammen med Morten Jentoft)
* 
*
* *Blodspora frå Dagaliveien: Rushdie-saka og attentatet mot William Nygaard*, Det Norske Samlaget, Oslo 2023, ISBN 9788234012242
* *Dei fordømte karikaturane.* Aschehoug 2025 https://aschehoug.no/dei-fordomte-karikaturane

## Utmerkelser
* *SKUP-prisen* (2000)
* *[[Den store journalistprisen]]* (2011)
* *[[Fritt Ords Honnør]]* (2018)

## Referanser


## Eksterne lenker

* «Odd Isungset», fra Tiden Norsk Forlag
Njogu Demba-Nyrén

**Njogu Demba-Nyrén** (født 26. juni 1979 i Gambia) er en svenskgambisk fotballspiller som spiller for Bullermyrens IK.

## Klubbfotball
### Tidlig karriere
Demba-Nyrén er født i Gambia, men familien flyttet til svenske Falun i 1987. Her startet han sin fotballkarriere.

### SK Brann
Ved inngangen av 2008 var FC København interessert i Demba-Nyrén, men han valgte å signere en fireårskontrakt (ut sesongen 2011) med Bergensklubben Brann. Han ble kjøpt fra danske Esbjerg for en overgangssum oppgitt til 9,5 millioner kroner. Etter en sesong der SK Brann underpresterte på de fleste områder og Demba-Nyrèn aldri klarte å sette sitt preg på laget startet spekulasjonene om en avgang fra klubben like etter sesongslutt 2008.

### Odense Boldklub

I januar 2009 ble Demba-Nyrên solgt til Odense Boldklub i en byttehandel som innebar at dansken David Nielsen gikk motsatt vei. I mellomlegg måtte Odense betale en større pengesum. Beløpet er ukjent men diverse presse har spekulert i et beløp mellom 7-9 millioner norske kroner.

Demba-Nyrèn spiller dermed nå for Odense Boldklub i Danmark. Han scoret sitt første mål for sin nye klubb 6. april 2009 mot Randers på et gjennomspill fra lagkamerat Henrik Andreasen. Kampen endte 3-1 til Odense.

## Landslagsspill
Han har valgt å bli gambisk statsborger og vil spille for det gambiske landslaget. Så langt har han spilt tre landskamper.

## Meritter
* Gresk seriemesterskap: 2003/04
* Gresk cupmesterskap: 2003/04

## Referanser


## Eksterne lenker
* 
*  Spillerens hjemmeside
*  Spillerprofil på Brann.no
Kjerstin Wøyen Funderud

**Kjerstin Wøyen Funderud** (født 1970) er en norsk politiker (Sp). Hun ble valgt inn på Stortinget fra Østfold i 2021. 

Hun var ordfører i Våler i Østfold fra 2007 til 2011. Hun ble valgt gjennom et samarbeid mellom Senterpartiet, Høyre, Kristelig Folkeparti og Sosialistisk Venstreparti.

Kjerstin Wøyen Funderud er revisor av utdannelse og er avdelingsdirektør ved Sentralskattekontoret for storbedrifter avdeling Moss.  

## Referanser


## Eksterne lenker
*
Clarence Goodson

**Clarence Goodson** (født 1982) er amerikansk fotballspiller som spiller på Brøndby IF. 

Han har tidligere spilt for FC Dallas og debuterte på det  19. januar 2008 mot . Han var med i USAs tropp til VM i fotball 2010.

Goodson, eller «Clay» som han kalles, kom til Start vinteren 07/08. Han ble tatt med på årets lag allerede i hans første sesong i klubben. 

Kontrakten med Start gikk ut etter 2010-sesongen og han signerte da for Brøndby.

## Referanser


## Eksterne lenker
*